**Zemledus makšķerēšanas sacensību ‘’Lielais Lubāna loms 2023’’**

**NOLIKUMS**

**Sacensību mērķis:**

Popularizēt makšķerēšanas sportu kā veselīgu un aktīvu sporta veidu pie Lubāna ezera un noskaidrot 2023. gada labākos sportistus zemledus makšķerēšanā.

**Vadība, vieta, laiks:**

Sacensības organizē Lubāna mitrāja informācijas centrs.

Sacensības notiks 2023. gada 4. martā Lubāna ezerā, pie Lubāna mitrāja informācijas centra.

Sacensībām pieteikties līdz **1. martam** pa tel. 29234956 vai e – pastā: [lubanamitrajs@gmail.com](mailto:lubanamitrajs@gmail.com), norādot vārdu, uzvārdu, dzimšanas gadu, kontakttālruni.

Pulcēšanās, dalībnieku reģistrācija notiks sacensību vietā – Lubāna mitrāja informācijas centrā (Aiviekstes hidromezgls, Ošupes pagasts, Madonas novads).

Sacensību galvenais tiesnesis – Agnese Kruste

**Pasākuma programma 2023. gada 4. martā:**

8.30 – 9.30 dalībnieku reģistrācija,

9.30 – 9.45 pasākuma atklāšana,

9.45 – 14.00 pasākuma norise,

14.00 – 14.30 sacensību rezultātu apkopošana, pusdienas,

14.45 – 15.15 apbalvošana.

**Dalības maksa pieaugušajiem 3.00 Eur**

**Jauniešiem/tēm bezmaksas.**

**Sacensību dalībnieki:**

Sacensības notiek individuālā konkurencē. Dalībnieku skaits netiek ierobežots.

Dalībnieki tiek iedalīti 3 vecuma grupās:

1. Jaunieši vecumā līdz 16 gadiem;

2. Vīrieši, kuri vecāki par 16 gadiem;

3. Sievietes, kuras vecākas par 16 gadiem.

**Sacensību noteikumi:**

1. Zivis nedrīkst mest sniegā vai uz ledus, tās jāglabā maisiņā vai kastē.
2. Dalībnieki drīkst makšķerēt, urbt caurumus vai aizņemt vietu ne tuvāk kā 5 m viens no otra.
3. Dalībniekiem sacensību laikā aizliegts mainīties ar ēsmām, sacensību piederumiem, nodot un pieņemt zivis.
4. Dalībniekiem jābūt klāt derīgai makšķerēšanas kartei.
5. Sacensībās drīkst makšķerēt vienlaicīgi ar vienu makšķerīti, kas ir aprīkota ar vienu āķi.
6. Sacensību beigās sportisti zivis ievieto plastikāta maisiņā un nodod tiesnesim.
7. Sacensību noteikumu neievērošanas gadījumā sacensību tiesnesis soda sacensību dalībnieku ar soda punktiem. Viens soda punkts atbilst 50 g noķerto zivju svaram.
8. Par sacensību rezultātu viltošanu, nepatiesu ziņu sniegšanu, sacensību dalībnieks, ar sacensību galvenā tiesneša lēmumu, var tikt diskvalificēts.

**Uzvarētāju noteikšana:**

1. Par uzvarētāju individuālajā vērtējumā kļūst dalībnieks, kuram ir vislielākais noķerto zivju svars.
2. Vienāda svara gadījumā uzvarētājs ir tas, kurš noķēris lielāko zivi.
3. Tiek apbalvoti visi dalībnieki ar piemiņas balvām, katras grupas 3 veiksmīgākie dalībnieki saņem medaļas un balvas.
4. Sacensību organizatori ir tiesīgi noteikt papildus balvas par sacensību rezultātiem.

***\*Ņemot vērā laikapstākļus un ledus situāciju, sacensību laiks var tikt mainīts. Par to, ne vēlāk, kā trīs dienu laikā pirms sacensību sākuma, organizatori informē Lubāna mitrāja informācijas centra facebook profilā un mājaslapā*** [***www.lubanamitrajs.lv***](http://www.lubanamitrajs.lv)***, kā arī informēsim dalībniekus personīgi pa norādītajiem tel.nr.***

***\*Sacensību dalībnieks, atrodoties uz ledus, tikai pats ir atbildīgs par risku un savu drošību. To apliecina ar savu parakstu reģistrācijas lapā.***

***\*Sacensību rīkotāji dalībniekiem nodrošina pusdienas, autostāvvietu, ugunskuru, līdzjutējiem vai mazākiem dalībniekiem iespēju sasildīties informācijas centra telpās.***

Kontakttālrunis: Lubāna mitrāja informācijas centrs (Agnese Kruste) 29234956